petrol price hits 4-yr high, diesel at highest level
ఏపీలో రూ.80కి చేరిన పెట్రోల్ ధర, డీజిల్ రూ.70 పైనే
పెట్రోల్ ధరలు నాలుగేళ్ల గరిష్టానికి చేరాయి, డీజిల్ అయితే ఆల్ టైం హై స్థాయికి చేరుకుంది.
Samayam Telugu | Updated:
Apr 1, 2018, 02:04PM IST
పెట్రోల్ ధరలు నాలుగేళ్ల గరిష్టానికి చేరాయి. దేశ రాజధానిలో లీటర్ పెట్రోల్ ధర రూ.73.73 పైసలకి చేరగా.. డీజిల్ ధరలు రూ. 64.58 పైసలకు చేరింది. ఇంతకు మునుపెన్నడూ డిజీల్ ధరలు ఈ స్థాయిలో పెరగలేదు. 2014 సెప్టెంబర్ తర్వాత పెట్రోల్ ధరలు ఈ స్థాయిలో పెరగడం ఇదే తొలిసారి కావడం గమనార్హం. ఇక తెలుగు రాష్ట్రాల విషయానికి వస్తే.. హైదరాబాద్‌లో లీటర్ పెట్రోల్ ధర రూ. 78 పలకగా.. విశాఖలో రూ. 79 దాటింది. చిత్తూరు, నెల్లూరులో రూ.80 మార్క్‌ను చేరుకుంది. డిజిల్ ధరలు హైదరాబాద్‌లో రూ.69.74 పైసలు, వైజాగ్‌లో రూ.70.66 పైసలకు చేరడం గమనార్హం.
అంతర్జాతీయంగా చమురు ధరలు పెరుగుతుండటంతో.. పెట్రోల్, డీజిల్‌‌పై ఎక్సైజ్ డ్యూటీ తగ్గించాలని చమురు మంత్రిత్వ శాఖ గతంలో సూచించింది. కానీ ఆర్థిక మంత్రి ఆ సూచనల్ని పట్టించుకోకుండానే బడ్జెట్ ప్రవేశపెట్టారు.